సంకినేని వెంకటేశ్వర రావు

సంకినేని వెంకటేశ్వర రావు తెలంగాణ రాష్ట్రానికి చెందిన రాజకీయ నాయకుడు. ఆయన తుంగతుర్తి నియోజకవర్గం నుండి 1999 నుండి 2004 వరకు ఎమ్మెల్యేగా పని చేశాడు.

జననం, విద్యాభాస్యం
సంకినేని వెంకటేశ్వర రావు తెలంగాణ రాష్ట్రం,సూర్యాపేట జిల్లా, తుంగతుర్తిలో 10 జూన్ 1963న  సంకినేని రామారావు, కమలమ్మ దంపతులకు జన్మించాడు. ఆయన తుంగతుర్తిలోని జిల్లా పరిషత్ పాఠశాలలో 10వ తరగతి పూర్తి చేశాడు.

రాజకీయ జీవితం
సంకినేని వెంకటేశ్వర రావు తెలుగుదేశం పార్టీ ద్వారా రాజకీయాల్లోకి వచ్చి 1999లో  జరిగిన ఎన్నికల్లో తుంగతుర్తి నియోజకవర్గం నుండి  ఎమ్మెల్యేగా గెలిచాడు. ఆయన 2012లో టీడీపీకి రాజీనామా చేసి వైఎస్సార్ కాంగ్రెస్ పార్టీ లో చేరాడు. తెలంగాణ ప్రత్యేక రాష్ట్ర ఏర్పాటును వ్యతిరేకించిన వైసీపీ పార్టీకి రాజీనామా చేసి 2014లో భారతీయ జనతా పార్టీలో చేరాడు. ఆయన ప్రస్తుతం బీజేపీ రాష్ట్ర ఉపాధ్యక్షుడిగా, సూర్యపేట బీజేపీ జిల్లా ఇంచార్జ్ గా ఉన్నాడు.

సంకినేని వెంకటేశ్వర్‌రావు 2020లో జరిగిన గ్రేటర్ హైదరాబాద్ మున్సిపల్ ఎన్నికల్లో ఎల్.బి నగర్ ల ఇన్‌చార్జిగా, 2021లో జరిగిన నాగార్జున సాగర్‌ ఉప ఎన్నికలో ఎన్నికల  ఇన్‌చార్జిగా పని చేశాడు.

మూలాలు

ఆంధ్రప్రదేశ్ శాసన సభ్యులు (1999)